তিন ভাষা ফর্মুলা চাপানো হবে না, রাজ্যের বিষয়: শিক্ষা প্রতিমন্ত্রী

ওয়েব ডেস্ক: কোনও রাজ্যেই নতুন জাতীয় শিক্ষা নীতি(National Education Policy) অনুযায়ী তিন ভাষা (NEP Three Language) চাপিয়ে দেওয়া হবে না। বুধবার রাজ্যসভায় শিক্ষা প্রতিমন্ত্রী সুকান্ত মজুমদার (Sukanta Majumdar) এমনই দাবি করেছেন। সম্প্রতি এই নিয়ে তীব্র বিতর্ক দেখা দিয়েছে। তামিলনাড়ু (Tamilnadu) জানিয়েছে কেন্দ্রীয় সরকারের চাপিয়ে দেওয়া হিন্দি ভাষা মানা হবে না।

রাজ্যসভায় একটি লিখিত প্রশ্নের জবাবে এদিনব সুকান্ত বলেন, তিন ভাষা ছেলে মেয়েরা শিখবে এটা রাজ্যের পছন্দের বিষয়। আঞ্চলিক ও অবশ্যই ছাত্র ছাত্রীদের বিষয়। তিন ভাষা ফর্মুলা বড় ধরনের স্থিতিস্থাপকতা থাকবে। কোনও ভাষাই চাপিয়ে দেওয়া হবে না। তামিলনাড়ুর ডিএমকে সরকারের সঙ্গে এই নিয়ে বিজেপির কেন্দ্রীয় সরকারের তীব্র বিতর্ক দেখা গিয়েছে। তামিলনাড়ু সরকার জানিয়েছে, এটা কোনওভাবেই মানা হবে না।

আরও পড়ুন: প্রেমের বিয়ে! প্রেমিককে সঙ্গে নিয়ে খুনের পর স্বামীর দেহ টুকরো করল স্ত্রী